open-index/open-wikipedia-markdown huggingface dataset:
მწვანე წყალმცენარეები

**მწვანე წყალმცენარეები** () — უმდაბლეს მცენარეთა განყოფილება (ტიპი).  ერთუჯრედიანი, კოლონიური,  მრავალუჯრედიანი (ძაფისებრი, იშვიათად სხვადასხვა სტრუქტურის მქონე ფირფიტისებრი)  და არაუჯრედული აგებულების მწვანედ შეფერილი ფორმებია. მრავლდებიან ვეგეტატიურად (ერთუჯრედიანის ორად დაყოფა, ძაფოვანის ან კოლონიის გრაფმენტაცია), უსქესოდ (ზოოსპორებით ან უმოძრაო სპორებით) და სქესობრივად (იზოგამია, პეტეროგამია, ოოგამია, კონიუგაცია). 

მწვანე წყალმცენარეები იყოფა 2 ქვეგანყოფილებად: *საკუთრივ მწვანეებად* () და კონიუგატებად (). ცნობილია 5700-მდე სახეობა, რომლებიც გავრცელებულია უმთავრესად მტკნარ წყალში, გვხვდება ზღვაშიც, ზოგიერთი ხის ქერქზე, ნიადაგში და სხვა ადგილებში. ერთუჯრედიანი და კოლონიური მწვანე წყალმცენარეები პლაქტონში მასობრივი გამრავლების დროს იწვევს წყლის „ყვავილობას“, რაც ხშირად უარყოფით გავლენას ახდენს როგორც ჰიდროტექნიკურ ნაგებობაზე, ისე ჰიდრობიონტთა ცხოვრებაზე. ზოგიერთ მწვანე წყალმცენარეებს (ულვა მონოსტომა) აღმოსავლეთ აზიაში საკვებად იყენებენ. ბევრ ქვეყანაში ერთუჯრედიანი მწვანე წყალმცენარეები (მაგ., ქლორულა, სცენედესნუსი და სხვა), როგორც მაღალკალორიული საკვები, ფართოდ არის კულტივირებული. კულტურებს იყენებენ ასევე დახურულ ეკოსისტემებში (კოსმოსურ ხომალდებზე და სხვაგან) ჰაერის რეგენერაციისა და ჩამდინარე წყლის ბიოლოგიური გასუფთავებისათვის.
## ლიტერატურა 
* *ნ. ა. კომარნიცი, ლ. ვ. კუდრიშოვი, ა. ა. ურანოვი*, „მცენარეთა სისტემატიკა“, გვ. 38—39, თბილისის უნივერსიტეტის გამომცემლობა, თბ., 1973
მოყვითალო-მწვანე წყალმცენარეები

**მოყვითალო-მწვანე წყალმცენარეები** (**ნაირშოლტიანი წყალმცენარეები**, ) — ერთუჯრედიანი, კოლონიური ან ძაფისებრი წყალმცენარეები. უმრავლესობა უმოძრაოა. მწვანე ან მოყვითალო-მწვანე ფერი აქვთ. მოძრავ სტადიებს ორი არათანაბარი შოლტი ახასიათებთ, ჩვეულებრივ, სახამებელს არ შეიცავენ. სქესობრივი პროცესი აღწერილია მხოლოდ ზოგიერთში. 

## ლიტერატურა 
* *ნ. ა. კომარნიცი, ლ. ვ. კუდრიშოვი, ა. ა. ურანოვი*, „მცენარეთა სისტემატიკა“, გვ. 39, თბილისის უნივერსიტეტის გამომცემლობა, თბ., 1973

კატეგორია:მოყვითალო-მწვანე წყალმცენარეები
წაბლა წყალმცენარეები

მინი|Macrocystis pyrifera
**წაბლა წყალმცენარეები** () — მრავალუჯრედიანი, ძაფისებრი ან უფრო რთული აგებულების წყალმცენარეებია, ვეგეტაციურ პერიოდში უმოძრაო ორგანიზმებია, სხვადასხვა ელფერის წაბლისფერი ან მოყვითალო-წაბლისფერი. სახამებელი არ უვითარდებათ. სქესობრივი პროცესი აქვთ. თითქმის ყველა ისინი ცხოვრობენ ზღვაში.

## ლიტერატურა 
* *ნ. ა. კომარნიცი, ლ. ვ. კუდრიშოვი, ა. ა. ურანოვი*, „მცენარეთა სისტემატიკა“, გვ. 39, თბილისის უნივერსიტეტის გამომცემლობა, თბ., 1973

კატეგორია:წაბლა წყალმცენარეები
ლურჯ-მწვანე წყალმცენარეები

**ლურჯ-მწვანე წყალმცენარეები**, *ციანობაქტერიები* () — ბაქტერიათა განყოფილება (ტიპი). ერთუჯრედიანი, კოლონიური და მრავალუჯრედიანი (ძაფნაირი), უმეტესად მიკროსკოპული ფორმებია; განეკუთვნებიან პროკარიოტებს. მოლურჯო-მწვანე ფერი აქვთ, თუმცა გვხვდება მოყვითალო-მწვანედ, ვარდისფრად, იისფრად, ზოგჯერ შავად შეფერილი ფორმებიც. მორფოლოგიურად ჩამოყალიბებული ბირთვი და ქლოროპლასტი ციანობაქტერიებს არ აქვთ. პლანქტონურ სახეობებს აქვთ. ე. წ. გაზის ვაკუოლები - პროტოპლასტში გაზით ამოვსებული სივრცეები. მრავალდებიან დაყოფით (ერთუჯრედიანები), ჰორმოგონიუმებით - ძაფის ფრაგმენტებით (მრავალუჯრედიანები) და სხვადასხვა სახის სპორებით. სქესობრივი გამრავლება და მოძრავი შოლტიანი სტადიები განვითარების ციკლში არ აქვთ.

ციანობაქტერიები აერთიანებს 2000-მდე სახეობას, რომლებიც გავრცელებულია მტკნარ წყლებსა და ზღვებში. ცხოვრობენ ნიადაგზე და ნიადაგში, თოვლზე, ნესტიან ადგილებსა და ცხელ წყაროებში, ზოგი ლიქენების კომპონენტია. პლანქტონური ფორმები ინტენსიური გამრავლებისას იწვევენ „წყლის ყვავილობას“ და სასმელად უვარგისს ხდიან წყალს. იწვევენ აგრეთვე წყალსადენი ფილტრების დაცობას და თევზის სიკვდილს; ზოგჯერ წყალსაცავში ქმნიან კუნძულებსაც კი. სხვა ბაქტერიებთან ერთად ციანობაქტერიებიც მონაწილეობენ სამკურნალო ტალახის შექმნაში, ახდენენ ნიადაგში ატმოსფერული აზოტის ფიქსაციას. ნიადაგზე მცხოვრები ციანობაქტერიები მონაწილეობენ ნიადაგთწარმოქმნის პროცესში.

თანამედროვე მეცნიერებში არ არის მიღებული ტერმინი ლურჯ-მწვანე წყალმცენარეები და იყენებენ მხოლოდ ტერმინ ციანობაქტერიას, რადგან ზოგადად წყალმცენარეები ეუკარიოტები არიან და რადიკალურად განსხვავებული სახეობაა.

## ლიტერატურა 
* *ნ. ა. კომარნიცი, ლ. ვ. კუდრიშოვი, ა. ა. ურანოვი*, „მცენარეთა სისტემატიკა“, გვ. 39, თბილისის უნივერსიტეტის გამომცემლობა, თბ., 1973

## სქოლიო
კატეგორია:ლურჯ-მწვანე წყალმცენარეები
კაბენის მონასტერი (თეთრიწყაროს მუნიციპალიტეტი)

300px|მინიატიურა|კაბენის მიქაელ მთავარანგელოზის ეკლესია
**კაბენის მონასტერი** — ქართული ხუროთმოძღვრების ძეგლი სამონასტრო კომპლექსში. სოფ. კიკეთის მახლობლად, მდინარე ასურეთისხევის ხეობაში (თეთრიწყაროს მუნიციპალიტეტი).

კომპლექსში შედიოდა: ღვთისმშობლის მიძინების დიდი გუმბათიანი ტაძარი, სვიმონ მესვეტისა და მიქელ მთავარანგელოზის მცირე დარბაზული ეკლესიები. შემორჩენილი ნახატებისა და ფოტოსურათების მიხედვით კაბენის ტაძარი XIII საუკუნის I ნახევრის ქართულ ხუროთმოძღვრების თვალსაჩინო ძეგლი ყოფილა. იგი მცირე ცვლილებებით იმეორებდა ბეთანიის გუმბათოვანი ტაძრის გეგმას (შიგა სივრცის საკითხიც იმგვარად იყო გადაწყვეტილი), მაგრამ, იმავე დროს, არსებითად განსხვავდებოდა მისგან ფასადების მორთულობის სისტემით, რომელიც სამთავის-იკორთის ტაძართა დეკორატიულ სისტემას იმეორებდა. 1851 წელს მთავარი ეკლესიის საკურთხეველში შეიმჩნეოდა მოხატულობა.

მონასტრის ზღუდის გარეთ, ჩრდილო-აღმოსავლეთით ნატეხი ქვით ნაგები მომცრო დარბაზული ეკლესია დგას. ფასადები მოპირკეთებულია მოყვითალო ქვის კარგად გათლილი კვადრებით. მორთულობა შესრულებულია XII-XIII საუკუნეებში შემუშავებული დეკორატიული სისტემის მიხედვით. აღმოსავლეთი ფასადის წარწერიდან ირკვევა, რომ ვინმე გიორგი კაბენის ვაჟებს – ნიკოლოზს, ვასილს, ოქროპირსა და გრიგოლს – თამარ მეფის დროს (XII საუკუნის დასასრული და XIII საუკუნის დასაწყისი) დაუმთავრებიათ ადრე დაწყებული ეკლესიის მშენებლობა.

## გალერეა 

სურათი:Kakhetia, Kabenski monastery.jpg|კაბენის გუმბათიანი ტაძრის ნანგრევები
სურათი:Eglise du monastere de Caben (A).jpg|კაბენის გუმბათიანი ტაძრის რეპროდუქცია
სურათი:St. Simeon Stylites church in Kabeni monastery comlex.jpg|კაბენის კომპლექსის სვიმონ მესვეტის ეკლესია

## ლიტერატურა
**Шмерлинг Р. О.,  Долидзе В. О., Барнавели Т. В.,* Окрестности Тбилиси. Архитектурный путеводитель, Тб., 1960;

## სქოლიო
კატეგორია:თეთრიწყაროს მუნიციპალიტეტის ტაძრები
ძოწეული წყალმცენარეები

thumb|200px|**ძოწეული წყალმცენარეები**, *წითელი წყალმცენარეები* () — ძაფისებრი ან უფრო რთული აგებულების წყალმცენარეები, რომლებიც მოკლებულნი არიან მოძრავ სტადიებს. ფერი აქვთ წითელი სხვადასხვა ელფერით, ზოგს მომწვანო ზეთისხილისებრი, მოყვითალო ან იისებრი. ტიპური სახამებელი არ გააჩნიათ. სქესობრივი პროცესი აქვთ. მათი უმრავლესობა ცხოვრობს ზღვებში.

## ლიტერატურა 
* *ნ. ა. კომარნიცი, ლ. ვ. კუდრიშოვი, ა. ა. ურანოვი*, „მცენარეთა სისტემატიკა“, გვ. 39, თბილისის უნივერსიტეტის გამომცემლობა, თბ., 1973

კატეგორია:ძოწეული წყალმცენარეები
The Way We Walk, Volume Two: The Longs

***The Way We Walk, Volume Two: The Longs*** — ინგლისური პროგრსული როკ-ჯგუფ ჯენესისის ცოცხალი ალბომი, რომელიც გამოვიდა 1993 წელს. სიმღერები, რომლებიც მასში იქნა შეტანილი, ჩაწერილია ჯგუფის 1992 წლის იმავე საკონცერტო ტურნეს მსვლელობისას. წინა დისკში *The Way We Walk, Volume One: The Shorts* შეტანილია მცირე ხანგრძლივობის მქონე სიმღერები, ჯენესისის იმ დროისთვის სამი უკანასკნელი სტუდიური ალბომიდან. მოცემულ დისკზე წარმოდგენილია უფრო დიდი ხანგრძლივობის მქონე ნომრები, როგორიცაა ძველი სიმღერების კომპილაციური ალბომი - „Dance on a Volcano/The Lamb Lies Down on Broadway/The Musical Box/Firth of Fifth/I Know What I Like (In Your Wardrobe)“.

ალბომმა  მიაღწია ბრიტანული ჩარტების #1 და აშშ ჩარტების #20 პოზიციამდე.

## სიმღერების სია
ყველა სიმღერის ავტორები არიან: ტონი ბენქსი, მაიკ რეზერფორდი და ფილ კოლინზი, გარდა აღნიშნულისა

#Old Medley – 19:32
#*Dance on a Volcano (ბენქსი/კოლინზი/ჰეკეტი/რეზერფორდი)
#*The Lamb Lies Down on Broadway (ბენქსი/კოლინზი/გებრიელი/ჰეკეტი/რეზერფორდი)
#*The Musical Box (ბენქსი/კოლინზი/გებრიელი/ჰეკეტი/რეზერფორდი)
#*Firth of Fifth (ბენქსი/კოლინზი/გებრიელი/ჰეკეტი/რეზერფორდი)
#*I Know What I Like (In Your Wardrobe) (ბენქსი/კოლინზი/გებრიელი/ჰეკეტი/რეზერფორდი)
#** ასევე ჟღერს სიმღერების That's All, Illegal Alien Follow You Follow Me დაStagnation ნაწყვეტები
#* *13 ივლისი, 1992 ჰანოვერი, გერმანია
#Driving The Last Spike – 10:18
#* *13 ივლისი, 1992 ჰანოვერი, გერმანია
#Domino – 11:21
#*Part I - In the Glow of the Night
#*Part II - The Last Domino
#* *10 ივლისი, 1992 ჰანოვერი, გერმანია
#Fading Lights – 10:55
#* *11 და 13 ივლისი, 1992 ჰანოვერი, გერმანია
#Home by the Sea/Second Home by the Sea – 12:14
#* *10 ივლისი, 1992 ჰანოვერი, გერმანია
#Drum Duet (კოლინზი/ჩესტერ თომპსონი) – 6:06
#* *10 ივლისი, 1992 ჰანოვერი, გერმანია

სიმღერის „I Know What I Like (In Your Wardrobe)“ ინსტრუმენტული იმპროვიზაციის დროს კოლინზი მღერის სტრიქონებს სხვა სიმღერებიდან. ესენია: „That's All“, „Illegal Alien“, „Your Own Special Way“ და „Follow You Follow Me“. აგრეთვე იგი ღიღინებს მელოდიას სიმღერიდან „Stagnation“. DVD დისკზე გამოცემულ კონცერტზე კოლინზი ასევე მღერის ნაწყვეტს სიმღერიდან „Misunderstanding“.

## პერსონალი
*ფილ კოლინზი - ვოკალი, პერკუსია, დასარტყმელი საკრავები
*ტონი ბენქსი - კლავიშებიანი ინსტრუმენტები, ვოკალი
*მაიკ რეზერფორდი - ბას გიტარა, გიტარა, ვოკალი

**დამატებითი მუსიკოსები**
*დერილ სტერმერი - ბასი, გიტარა
*ჩესტერ თომპსონი - პერკუსია, დასარტყმელი საკრავები

## სქოლიო 
კატეგორია:ჯენესისის საკონცერტო ალბომები
კატეგორია:1993 წლის საკონცერტო ალბომები
კატეგორია:Atlantic Records-ის საკონცერტო ალბომები
კატეგორია:Virgin Records-ის საკონცერტო ალბომები
ნიკოლოზ ჯანაშია

**ნიკოლოზ (ლაშა) სიმონის ძე ჯანაშია** (დ. 18 ნოემბერი, 1931, თბილისი — გ. 7 სექტემბერი, 1982, თბილისი) — ქართველი ისტორიკოსი-წყაროთმცოდნე, არმენოლოგი და საზოგადო მოღვაწე, ისტორიის მეცნიერებათა კანდიდატი (1962), დოცენტი (1970). აკადემიკოს სიმონ ჯანაშიას შვილი.

## ბიოგრაფია
დაამთავრა თბილისის სახელმწიფო უნივერსიტეტის (თსუ) ისტორიის ფაკულტეტი (1954) და ივ. ჯავახიშვილის სახ. ისტორიისა და ეთნოლოგიის ინსტიტუტის ასპირანტურა (1957). 1957-1970 წლებში მოღვაწეობდა ამავე ინსტიტუტის ძველი ისტორიის განყოფილებაში. 1970-1982 წლებში იყო კ. კეკელიძის სახ. ხელნაწერთა ინსტიტუტის (ამჟამად საქართველოს ხელნაწერთა ეროვნული ცენტრი) დირექტორის მოადგილე სამეცნიერო დარგში. კითხულობდა ლექციებს თსუ-ის აღმოსავლეთმცოდნეობის ფაკულტეტზე. არჩეული იყო საქართველოს საისტორიო საზოგადოების სწავლულ მდივნად, ხელნაწერთა ინსტიტუტის სამეცნიერო საბჭოს თავმჯდომარის მოადგილედ, გ. წერეთლის სახ. აღმოსავლეთმცოდნეობის ინსტიტუტის სამეცნიერო საბჭოს წევრად, საქართველოს მეცნიერებათა აკადემიის პრეზიდიუმის საქართველოს ისტორიის წყაროების კომისიის წევრად და მთავარი სარედაქციო კოლეგიის თავმჯდომარის მოადგილედ, ჟურნალ „ცისკრის“ სარედაქციო კოლეგიის წევრად, საქართველოს კულტურის ძეგლთა დაცვის სამმართველოს სამეცნიერო საბჭოს წევრად. მის სახელს უკავშირდება საქართველოში კალისტრატე და ნინო სალიების ბიბლიოთეკის ჩამოტანა და ხელნაწერთა ინსტიტუტში კ. სალიას სახელობის კაბინეტის დაარსება.

ნ. ჯანაშიას სამეცნიერო მემკვიდრეობა (50-ზე მეტი სამეცნიერო სტატია და 3 მონოგრაფია) ეძღვნება საქართველოს ისტორიის წყაროთმცოდნეობის, საქართველოს ისტორიის სომხური წყაროების შესწავლის, ძველი ქართული საისტორიო მწერლობის ისტორიის მნიშვნელოვან პრობლემებს. აღსანიშნავია „შუშანიკის წამებისადმი“ მიძღვნილი ისტორიულ-წყაროთმცოდნეობითი ხასიათის მონოგრაფია (1980). ამავე საკითხებზე ჰქონდა მომზადებული სადოქტორო დისერტაცია, რომლის დაცვა არ დასცალდა. იყო „საქართველოს ისტორიის ნარკვევების“ რვატომეულის მე-2 ტომის თანაავტორი.

დაკრძალულია თბილისში, საბურთალოს საზოგადო მოღვაწეთა პანთეონში.

## ბიბლიოგრაფია
* „ლაზარე ფარპეცის ცნობები საქართველოს შესახებ“ (მონოგრაფია), თბ., 1962; 
* „ქართლი IV-V საუკუნეებში“, წგნ.: საქართველოს ისტორიის ნარკვევები, ტ. 2, თბ., 1973;
* „მრავალთავი“, X, თბ., 1983, გვ. 300-302
* „ისტორიულ-წყაროთმცოდნეობითი ნარკვევები“, თბ., 1986; 
* „შუშანიკის წამება“, თბ., 1988. 

## ლიტერატურა
კატეგორია:ქართველი ისტორიკოსები
კატეგორია:დაბადებული  18 ნოემბერი
კატეგორია:დაბადებული 1931
კატეგორია:გარდაცვლილი  7 სექტემბერი
კატეგორია:გარდაცვლილი 1982
კატეგორია:საბურთალოს პანთეონში დაკრძალულები
ნიკოლოზ
კაგოსიმა (მრავალმნიშვნელოვანი)

**კაგოსიმა** შეიძლება აღნიშნავდეს:

* კაგოსიმა — ქალაქი კაგოსიმას პრეფექტურაში
* კაგოსიმა — პრეფექტურა იაპონიაში
დიატომეები

**დიატომეები** (**კაჟოვანი წყალმცენარეები**, ) — ერთუჯრედიანი ან კოლონიური, უძრავი, კაჟოვანგარსიანი ორგანიზმებია, ყვითელი ან ღია წაბლისფერი შეფერილობის, სახამებელი არ მოეპოვებათ. სქესობრივი პროცესი აქვთ. 

მათი უჯრედის გარსი პექტინისაა, გარედან კი მათ აკრავთ კაჟის ჯავშანი. დიატომეების პროდუქტია ე.წ. დიატომიტი, ამ წყალმცენარეების გარსის ნაშთი, მილიონი წლების წინ დალექილი ტბებში ან ზღვის ყურეებში. საქართველოში დიატომიტის უნიკალური საბადო ახალციხესთან ახლოს, ქისათიბშია, რომელიც დაახლოებით 10 მლნ წლისაა. აქაური დიატომიტი იდეალურად სუფთაა და ამ მხრივ მსოფლიოში საუკეთესოდ ითვლება. იგი 95,88% კაჟს შეიცავს. დიატომიტს იყენებენ კვების, ქიმიურ, ნავთობის მრეწველობასა და სხვა დარგებში. დიატომიტის ფილტრში გატარებული ღვინო ინარჩუნებს არომატსა და გემოს, ნალექს კი არ იკეთებს, არ მჟავდება. დიატომიტის ხარისხი დამოკიდებულია კაჟის შემცველობაზე. 

დიატომეები ფართოდაა გავრცელებული ბუნებაში, ცხოვრობენ მტკნარ და მლაშე წყალში; ხშირია პლანქტონური და ბენთოსური ფორმები, გვხვდება აგრეთვე წყლის მცენარეებზე, წყალქვეშა საგნებზე, ნესტიან მიწაზე, ქვებზე, ხავსზე და სხვა. დიატომეები უაღრესად მგრძნობიარენი არიან გარემო პირობების, განსაკუთრებით წყლის მარილიანობის მიმართ, ამიტომაც ხმარობენ მათ წყლის მარილიანობის ხარისხის გამოსარკვევ ინდიკატორებად.  

## სქოლიო 
კატეგორია:დიატომეები
კაგავის პრეფექტურა

**კაგავის პრეფექტურა** (იაპ. 香川県) — პრეფექტურა იაპონიაში, კუნძულ სიკოკუს ჩრდილოეთ ნაწილში. მოიცავს კუნძულ სიოდოსაც. ფართობი 1864,7 კმ2. მოსახლეობა 1.006.329 კაცი, მათ შორის დაახლოებით 50% ქალაქში ცხოვრობს. მთავარი ქალაქი და აღმოსავლეთი ცენტრი — ტაკამაცუ. ტერიტორიის უმეტესი ნაწილი (70%) უჭირავს მთებს და მაღლობებს, ჩრდილოეთით დაბლობის ვიწრო ზოლია.

კაგავა სასოფლო-სამეურნეო რაიონია. მთავარი კულტურაა ბრინჯი, რომელსაც უჭირავს პრეფექტურის დამუშავებული ფართობის დაახლოებით 77%. განვითარებულია მეხილეობა (მანდარინი, ატამი). თევზჭერა, ზღვის სარეწები. იღებენ ქვამარილს. დამუშავებითი მრეწველობის დარგებიდან წამყვანია მსუბუქი და კვების მრეწველობა. სპილენძისა და პოლიმეტალების ბაზაზე განვითარდა ფერადი მეტალურგია. იზრდება ქიმიური მრეწველობის პროდუქცია. ტურიზმი.

## ლიტერატურა
## სქოლიო
კატეგორია:იაპონიის პრეფექტურები
ფრანც ფერდინანდი (მრავალმნიშვნელოვანი)

**ფრანც ფერდინანდი ** შეიძლება ნიშნავდეს:

* ფრანც ფერდინანდი (ავსტრია-უნგრეთი) — ავსტრია-უნგრეთის ერცჰერცოგი და ტახტის მემკვიდრე.

* Franz Ferdinand — შოტლანდიური ინდი-როკ ჯგუფი.
** Franz Ferdinand (ალბომი) — ჯგუფის სადებიუტო ალბომი.
The Way We Walk, Volume One: The Shorts

***The Way We Walk, Volume One: The Shorts*** — ინგლისური პროგრესული როკ-ჯგუფ ჯენესისის საკონცერტო ალბომი, რომელიც გამოვიდა 1992 წელს. მასში შეტანილია ჯგუფის მოკლე ხანგრძლივობის მქონე სიმღერები, რომლებიც ჩაწერილია 1992 წლის საკონცერტო ტურნეს პერიოდში.

ალბომმა *The Way We Walk, Volume One: The Shorts* მიაღწია ბრიტანული ჩარტები #3 და აშშ-ის ჩარტების #35 ადგილამდე.

### სიმღერების სია
ყველა სიმღერის ავტორები არიან: ტონი ბენქსი, მაიკ რეზერფორდი და ფილ კოლინზი, გარდა აღნიშნულისა

#Land of Confusion – 5:16
#* *11 ივლისი, 1992 ჰანოვერი, გერმანია
#No Son of Mine – 7:06
#* *13 ივლისი, 1992 ჰანოვერი, გერმანია
#Jesus He Knows Me – 5:24
#* *11 ივლისი, 1992 ჰანოვერი, გერმანია
#Throwing It All Away – 6:02
#* *2 აგვისტო, 1992 ნებუორთის პარკი, ჰერტფორდშირი, ინგლისი
#I Can't Dance – 6:54
#* *ივლისი 1992 ჰანოვერი, გერმანია
#Mama – 6:50
#* *4 ივლისი 1987 ლონდონი, ინგლისი
#Hold on My Heart – 5:41
#* ''10 ივლისი, 1992 ჰანოვერი, გერმანია
#That's All – 4:59
#* *4 ივლისი 1987 ლონდონი, ინგლისი
#In Too Deep – 5:36
#* *ოქტომბერი 1986 ინგლვუდი, აშშ
#Tonight, Tonight, Tonight – 3:36
#* *13 ივლისი, 1992 ჰანოვერი, გერმანია
#Invisible Touch – 5:41
#* *13 ივლისი, 1992 ჰანოვერი, გერმანია

„Mama“ და „That's All“ ჩაწერილია 1987 წლის 4 ივლისს, უემბლის სტადიონზე. „That's All“ არ სრულდებოდა 1992 წლის ტურნეს დროს, ხოლო „Mama“ უფრო ადრე ამოვარდა საკონცერტო პროგრამიდან. სიმღერების უმრავლესობა ჩაწერილია ნებუორთის პარკში, 1992 წლის 2 აგვისტოს. „In Too Deep“ ჩაწერილია ტურნეს *Invisible Touch Tour* ერთ-ერთ კონცერტზე.

## პერსონალი
*ფილ კოლინზი - ვოკალი, პერკუსია, დასარტყმელი საკრავები
*ტონი ბენქსი - კლავიშებიანი ინსტრუმენტები, ვოკალი
*მაიკ რეზერფორდი - ბას გიტარა, გიტარა, ვოკალი

;დამატებითი მუსიკოსები 
*დერილ სტერმერი - ბასი, გიტარა
*ჩესტერ თომპსონი - პერკუსია, დასარტყმელი საკრავები

## სქოლიო 
კატეგორია:ჯენესისის საკონცერტო ალბომები
კატეგორია:1992 წლის საკონცერტო ალბომები
კატეგორია:Atlantic Records-ის საკონცერტო ალბომები
კატეგორია:Virgin Records-ის საკონცერტო ალბომები
კატეგორია:ალბომები ნიკ დეივისის პროდიუსერობით
ერნსტ ტოლერი

**ერნსტ ტოლერი** (; დ. 1 დეკემბერი, 1893, ზამოჩინი, ახლანდელი შამოცინი, პოლონეთი — გ. 22 მაისი, 1939, ნიუ-იორკი) — გერმანელი მწერალი, მემარცხენე ექსპრესიონიზმის („აქტივიზმის“) ერთ-ერთი ლიდერი. აქტიურად მონაწილეობდა 1918 წლის ნოემბრის რევოლუციაში, იყო ბავარიის საბჭოთა რესპუბლიკის მთავრობის წევრი. მისი შემოქმედების მთავარი პრობლემაა ადამიანი და საზოგადოება, გმირი და მასა (დრამები „ჰოპლა“, „ჩვენ ვცოცხლობთ!“, 1927; „ცეცხლი ალყიდან“, 1930; „ადამიანი-მასა“, 1921; ლექსები „რეკვიემი დაღუპულ ძმებზე“ 1920; „მერცხლების წიგნი“, 1924 და სხვა). ემიგრაციის წლებში აშშ-ში (1933-1039) გამოსცა ავტობიოგრაფიული ჩანაწერები „სიყმაწვილე გერმანიაში“ (1933), „წერილები ციხიდან“ (1935), დრამა „პასტორი ჰალი“ (1939).

1923 წლის 4 იანვარს კ. მარჯანიშვილის სახელობის თეატრში დაიდგა „ადამიანი-მასა“, „ჰოპლა“, „ჩვენ ვცოცლობთ!“. 1928 წლის 3 დეკემბერს ქუთაისში დადგა კოტე მარჯანიშვილმა.

## ლიტერატურა
## რესურსები ინტერნეტში
## სქოლიო
კატეგორია:გერმანელი მწერლები
კატეგორია:დაბადებული 1893
კატეგორია:გარდაცვლილი 1939
კატეგორია:გერმანელი კომუნისტები
კატეგორია:ნოემბრის რევოლუციის მონაწილენი
კატეგორია:გერმანელი რევოლუციონერები
კატეგორია:ებრაელი მწერლები
კატეგორია:გერმანელი ექსპრესიონისტი დრამატურგები
კატეგორია:მოდერნისტული თეატრი
კატეგორია:გერმანელი მამაკაცი დრამატურგები
კატეგორია:XX საუკუნის გერმანელი დრამატურგები
კატეგორია:ნიუ-იორკში გარდაცვლილები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
მანანა (ფილმი)

***მანანა*** — 1958 წლის ფილმი. რეჟისორები — ზაქარია გუდავაძე და შალვა მარტაშვილი.

## სიუჟეტი 
ფილმი ერთი ჩვეულებრივი ანცი გოგონას ეშმაკობებით სავსე თავგადასავალს მოგვითხრობს, რომელიც თავის ნებაზე ათამაშებს სიყვარულით დაბრმავებულ მოხუც ბებიასა და ბაბუას, ტყუილებით თავგზას უბნევს გარშემო მყოფთ. მაგრამ ბუნებით კეთილი და გონიერი ბავშვი მალე თვითონვე ხვდება, რომ უსიამოვნებებს აყენებს ყველას და პირობას სდებს, რომ ამიერიდან სამაგალითო მოსწავლე გახდება.

## როლებში 
* ნანული სარაჯიშვილი (მანანა)
* სესილია თაყაიშვილი (ბებია)
* ალექსანდრე (სანდრო) ჟორჟოლიანი (პაპა)
* იაკობ ტრიპოლსკი (სერგო — მანანას მამა)
* მედეა ჩახავა (მეეზოვე ქალი)
* იპოლიტე ხვიჩია (სახლმმართველი)
* რევაზ ბარამიძე
* ალექსანდრე თაყაიშვილი
* ნუგზარ ბოჭორიშვილი
* ალექსანდრე კუპრაშვილი (ინკასატორი)
* დავით კუჭაიძე
* იუსუფ (იოსებ) კობალაძე
* ლამზირა ჩხეიძე
* ალექსანდრე სიხარულიძე

## რესურსები ინტერნეტში 
* 

## სქოლიო 
კატეგორია:სსრკ-ის ფილმები
კატეგორია:ქართულენოვანი ფილმები
კატეგორია:1958 წლის ქართული ფილმები
კატეგორია:ზაქარია გუდავაძის ფილმები
კატეგორია:შალვა მარტაშვილის ფილმები
კატეგორია:კინოსტუდია ქართული ფილმი
კაგუანი

**კაგუანი** () — ძუძუმწოვარი ცხოველი ფრთამატყლიანთა რიგისა. მისი სხეულის სიგრძე (კუდით) 60 სმ აღწევს, წონა — 1,7 კგ. გვერდებზე კისრიდან კუდამდე გადაჭიმული აქვს ფართო საფრენი აპკი, რომლის საშუალებითაც საშუალოდ 70 მ-მდე შეუძლია გადაიფრინოს. გავრცელებულია ზონდის, მოლუკის, ფილიპინის კუნძულებსა და მალაკის ნახევარკუნძულზე. მეხეური ცხოველია. აქტიურია ღამოთ. იკვებება ნაყოფებით. იყენებენ მის ხორცსა და ბეწვს.

## ლიტერატურა
კატეგორია:ფრთამატყლიანები
კადარი

**კადარი** შეიძლება აღნიშნავდეს:

* კადარი —  ქართული ტაძარი აბაშის მუნიციპალიტეტში
* კადარი — სოფელი გულრიფშის მუნიციპალიტეტში
კაენის ციხე (სომხეთი)

**კაენის ციხე** — ნაგებობა სომხეთში. მდებარეობს მდინარე დებედის ხეობაში, ახპატის მონატრის მახლობლად. ციხე აგებულია 1239 წელს.

## ლიტერატურა
* *მუსხელიშვილი დ.,* ქაე, ტ. 5, გვ. 296, თბ., 1980

კატეგორია:სომხეთის ციხესიმაგრეები
კადარის ტაძარი

მინი|მარჯვნივ|300პქ
**კადარი** — ქართული მართლმადიდებლური ტაძარი სოფელ ძველი აბაშის ჩრდილოეთით, გაშლილ ველზე, აბაშიდან 7 კმ. აშენებულია არაუადრეს XIV საუკუნისა. 

შენობა უგუმბათოა, ნაშენია აგურით, გეგმით სწორკუთხა ბაზილიკაა. შვერილაფსიდიან შენობას სამხრეთით და დასავლეთით ეგვტერი ჰქონდა, შემდეგ მოანგრიეს. აღმოსავლეთ აფსიდში 3 ვიწრო სარკმელია დაყოლებული. ორი სარკმელი ჰქონდა დასავლეთის მხრიდან. შესასვლელები სამხრეთიდან და დასავლეთიდან აქვს. სამხრეთის შესასვლელი კარის ზემოთ და ორივე მხარეს ჩატანებული იყო გრეხილჩუქურთმიანი ნათალი ქვები. საკურთხეველში შემორჩენილია მოხატულობის ფრაგმენტები.

ეკლესია სავალალო მდგომარეობაშია. იგი ყოველდღიურად ნადგურდება ატმოსფერული ნალექებისა და მცენარეთა ფესვებისაგან. სასწრაფოდ საჭიროებს კონსერვაცია-რესტავრაციას.

## გალერეა

ფაილი:Kadari (photo by Badri Kobalava, 2010) -1.jpg|საერთო ხედი
ფაილი:Kadari (photo by Badri Kobalava, 2010) -2.jpg|ხედი აღმოსავლეთიდან. აფსიდა.
ფაილი:Kadari (photo by Badri Kobalava, 2010) -3.jpg|ხედი ჩრდილოეთიდან
ფაილი:Kadari (photo by Badri Kobalava, 2010) -4.jpg|ფრესკის ფრაგმენტი
ფაილი:Kadari (photo by Badri Kobalava, 2010) -6.jpg|ხედი დასავლეთიდან
ფაილი:Kadari (photo by Badri Kobalava, 2010) -7.jpg|საკურთხეველი

## ლიტერატურა 
*

## რესურსები ინტერნეტში 
* კადარი — ქართული ხუროთმოძღვრების ძეგლი. აშენებულია არაუადრეს XIV საუკუნისა — 

კატეგორია:აბაშის მუნიციპალიტეტის ტაძრები
კატეგორია:დანგრეული ტაძრები
კატეგორია:კულტურული მემკვიდრეობის ძეგლები სამეგრელო-ზემო სვანეთის მხარეში
კატეგორია:XIV საუკუნის ეკლესიები
ქართული სარწმუნოებრივი წარმოდგენები

აქ წარმოდგენილია ქართველა ძველ სარწმუნოებრივ წარმოდგენათა სია.

## სამყაროს მოწყობა 
ქართველთა წარმოდგენით სამყარო შედგებოდა რამდენიმე სფეროსგან — სკნელისგან. ესენი იყო ზესკნელი (მიწა), ქვესკნელი (მიწისქვეშეთი), წინასკნელი (სამყაროს ცენტრი), წინა სამყარო, უკანასკნელი (უკანა სამყარო). ქართულ მითოლოგიას შეესაბამება სამი ფერი - თეთრი, წითელი და შავი. მზე იყო ქალღმერთი ვარსკვლავები კი მისი შვილები.

## ჯვარი 
ჯვარს ქართველები ოდითგანვე თაყვანს სცემდნენ - ყველა კუთხეში თავისებურად.

* **ანატორისჯვარი** - შატილის თემის საერთო სალოცავი. შატილი დუშეთის რაიონია რომელიც თუშეთ-ხევსურეთის კავკასიონის ქედის ჩრდილოეთ კალთაზე მდებარეობს. ანტორის ჯვრის შესახებ არის ლეგენდა: ერთ კაცს ჯვრისთვის ისარი უსვრია ჯვარს თემი დაუსჯია და 60 მამაკაცი ავადმყოფობით დაუხოცავს.
* **გუდანის ჯვარი** - მისი ღვთაება ხევსურეთის სოფელ გუდანში მდებარეობს. მასზე ლოცულობდნენ ხევსურები უფრო კი არაბულები, ჭინჭარაულები და გოგოჭურები. საგვარეულო ლეგენდის თანახმად ხევსურები თვლიდნენ რომ გუდანის ჯვარი ერეკლე მეფის მოძმე იყო და ეცხადებოდა ხოლმე. მეომრები ომში წასვლამდე ამ ღვთაებასთან ლოცულობდნენ და წამდათ რომ გაიმარჯვებდნენ.
* **ხახმატის ჯვარი** - ლეგენდის თანახმად ჯვარი სახეცვლილი შეიპარა ქაჯთა სოფელში სხვა ღვთაებებთან ერთად და მძევლად წამოიყვანა სამი ქალი. ამ ღვთაებას ავედრებენ ახალდაქორწინებულების ბედნიერებას და გამრავლებას. ამ კერპის რწმენა კომუნისტური რეჟიმის დროსაც კი არ შერყეულა.
* **ლაშარის ჯვარი-სალოცავი** მდებარეობს ფშავში, რომლის დღეობაც იმართება ივლისში, საკულტო ცენტრი მდებარეობდა არაგვის ხეობის ნაწილში. ღვთაება მფარველობდა ავადმყოფებს და წინ მიუძღვოდა ლაშქარს. არსებობს ვერსია რომ ეს სალოცავი არის ლაშა-გიორგის აშენებული და ეს იყო წინა პერიოდი ქრისტიანობის.

## წმინდანები 
***ლომისა** - ლეგენდის მიხედვით მან 700 ქართველი ტყვე დაიხსნა და საქართველოსკენ გამოუძღვა. მთიულეთი და ქსნის ხეობა ის ადგილებია სადაც ლომისას ავედრებდნენ ნაყოფიერ მიწას, კეთილდღეობას და ჯანმრთელობას. ლომისას ტაძარი სოფელ მლეთაში მდებარეობს. ლომისა ესეა წარმოდგენილი: ალისფერ ცხენზე ამხედრებული მეომარი რომელიც მათრახით ანადგურებს და წვავს მოწინააღმდეგეს. ლომისას დღესასწული იმართება აღდგომიდან მეშვიდე კვირას.

## სამლოცველოები 
* **იახსარი**  - თიანეთი, ფშავ-ხევსურეთი, მთიულეთ-გუდამაყარი და ეწრო-მთიანეთი ეს იმ ადგილების ჩამონათვალია სადაც იახსრის კულტია გავრცელებული. იახსარი იყო ქისტაურთა თემის მთავარი სალოცავი მისი წყალობით დევნიდნენ ბოროტ სულებს.
* **კოპალა** - გავრცელებული იყო აღმოსავლეთ საქართველოში, მისი სამლოცველო იყო ფშავში სოფელ უძილაურში, დღეობები იმართებოდა შუა ივლისიდან.
* **სახლთანგელოზი** - იგი იცავდა ოჯახს. ეთნოგრაფიული მასალის თანახმად სახლთანგელოზი ყველა ოჯახშია და რომელიმე კუთხეში ბინადრობს.
* **სულეთის მკვიდრნი** - მსოფლიოს ხალხთა რელიგიურო შეხედულების მიხედვით გარდაცვალების შემდეგ ადამიანი საიქიოში განაგრძობს ცხოვრებას. მიცვალებულის პატივსაცემად იმართება დღესასწაული ლიფანალი, რომელიც მთელი კვირა გრძელდება. ხალხის რწმენით მიცვალებული ამ დღეს საკუთარ სახლს სტუმრობს.

## სქოლიო
ბგერა

**ბგერა**, *ხმა* — დრეკადი გარემოს ნაწილაკების რხევითი მოძრაობა, რომელიც ტალღებად ვრცელდება აირისებრ, თხევად და მყარ გარემოში. ბგერის ფიზიკური ცნება არ შემოიფარგლება ადამიანის სმენადობის შესაბამისი სიხშირის ბგერით. ადამიანი შეიგრძნობს 16-დან 20000 ჰც-მდე სიხშირის ბგერებს. 16 ჰერცზე დაბალ ბგერებს ინფრაბგერა ეწოდება, 20000 ჰერცზე მაღალი სიხშირისას ულტრაბგერა.  თუ გიტარას ხელს ჩამოვკრავთ, იგი რხევას დაიწყებს, რის გამოც მის გარშემო მყოფი ჰაერი ბევრჯერ შეიკუმშება და გაიშლება. ამის შემდეგ, ჰაერში ბევრი ისეთი „კუმშვა“ და „შლა“ გავრცელდება, როგორც ჭავლი ვრცელდება წყლის ზედაპირზე. ამ ტალღებს ბგერითი ტალღები ჰქვია. ისინი უხილავია, მაგრამ როდესაც ყურს მიაღწევენ, დაფის აპკის რხევას იწვევენ და ბგერა გვესმის. ბგერითი ტალღა მყარ სხეულშიც გადის, სითხეშიც და აირშიც. იგი მხოლოდ ვაკუუმში (ცარიელ სივრცეში) ვერ ვრცელდება.

## ბგერის სიჩქარე
ბგერითი ტალღა ჰაერში 330 მ/წმ სიჩქარით ვრცელდება, თუმცა, ტემპერატურის ცვლილებასთან ერთად ეს სიდიდეც იცვლება. ბგერა დაახლოებით მილიონჯერ ნელა ვრცელდება, ვიდრე სინათლე. ამიტომ არის, რომ ჯერ გაელვებას ვხედავთ და მხოლოდ შემდეგ გვესმის ქუხილი.

ზებგერითი თვითმფრინავი ბგერაზე სწრაფად დაფრინავს და ფრენისას დარტყმით ტალღებს წარმოქმნის – როგორც სწრაფად მცურავი ნავის წინ წარმოიქმნება ტალღები. როდესაც დარტყმითი ტალღა ჩაგვივლის, „ბგერითი დარტყმა“ გვესმის.

## ექო
მყარი ზედაპირი ბგერას ირეკლავს. თუ კლდის წინ, გარკვეულ მანძილზე დავდგებით და დავიყვირებთ, რამდენიმე წამში არეკლილი ბგერა მოგვესმება. ეს ექოა. გემებზე წყალქვეშა ექოს იყენებენ იმის გამოსათველად, თუ რა მანძილია ფსკერამდე(ან სხვა ობიექტამდე). ამ მოწყობილობას სორანი ჰქვია. იგი ბგერით იმპულსებს გზავნის და ზომავს იმ იმპულსების დაბრუნებაზე დახარჯულ დროს. რაც უფრო მალე დაბრუნდება არეკლილი ბგერა, მით მცირეა ამა თუ იმ ობიექტამდე მანძილი.

## სიხშირე და სიმაღლე
როდესაც რაიმე ირხევა, თუნდაც გიტარის სიმი, ეს რხევა ამა თუ იმ სიხშირით ხდება. სიხშირე ერთ წამში შესრულებულ რხევათა რაოდენობას ჰქვია. ბგერის სიხშირეს ჰერცით (ჰც) ზომავენ. სიმს, რომელიც წამში 1000–ჯერ ირხევა, 1000 ჰც სიხშირე აქვს. რაც უფრო მაღალია ბგერის სიხშირე, მით მაღალია ბგერა და მით უფრო წვრილი ხმა გვესმის ყურში. 

ადამიანის ყური დაახლოებით 20–დან 20 000 ჰც–მდე დიაპაზონში აღიქვამს ბგერებს, თუმცა ასაკის მატებასთან ერთად ზედა ზღვარი თანდათან დაბლა იწევს. ბგერას, რომელიც ადამიანის ყურისათვის მისაწვდომი დიაპაზონის მიღმაა, ულტრაბგერა ჰქვია. ულტაბგერის ნაწილი ძაღლს, კატასა და ღამურას ესმით.

## მაღალი ხმა და ხმაური
ძლიერი რხევა ხმამაღალ ბგერას წარმოქმნის და პირიქით. თუ ბგერა მეტისმეტად ხმამაღალი და უსიამოვნოა, ამას ხმაურს ვეძახით. ხმაურის დონეს მუდამ კონტროლი სჭირდება, რადგან ძალზე ხმამაღალი ბგერები ყურს აზიანებს.

## რესურსები ინტერნეტში 
* Sounds Amazing; a KS3/4 learning resource for sound and waves 
* HyperPhysics: Sound and Hearing
* Introduction to the Physics of Sound
* Hearing curves and on-line hearing test
* Audio for the 21st Century 
* Conversion of sound units and levels
* Sound calculations
* Audio Check: a free collection of audio tests and test tones playable on-line
* More Sounds Amazing; a sixth-form learning resource about sound waves 
* DIY Sound Effects 

კატეგორია:აკუსტიკა
*
კავაგოე

**კავაგოე**, (იაპ. 川越市) ქალაქი იაპონიაში, კუნძულ ჰონსიუზე, საიტამის პრეფექტურაში, ტოკიოს ჩრდილო-დასავლეთით. 333.377 ათ. მცხოვრებით (2007). სარკინიგზო კვანძი და სავაჭრო-სამრეწველო ცენტრი. ავეჯის, საფეიქრო (ბამბისა და სინთეზური ქსოვილები), კვების მრეწველობა, საავიაციო ქარხანა. კავაგოეს რაიონში არის საკვალსათბურე მეურნეობა.

## რესურსები ინტერნეტში
*ქ. კავაგოეს მუზეუმი 

## ლიტერატურა
* ქსე, ტ. 5, გვ. 297, თბ., 1980

კატეგორია:იაპონიის ქალაქები
კავაგუტი

**კავაგუტი** () — ქალაქი და ნავსადგური იაპონიაში, კუნძულ ჰონსიუზე, საიტამის პრეფექტურაში. ტოკიოს ჩრდილო-დასავლეთი გარეუბანი. 592,373 მცხოვრები (2019). სამსხმელო წარმოება. სატრანსპორტო მანქანათმშენებლობა, ჩარხმშენებლობა, ავტო- და ძრავათმშენებლობა, ელექტროტექნიკური (მძიმე ენერგომანქანათმშენებლობა, საყოფაცხოვრებო ელექტროტექნიკა), ქიმიური, საფეიქრო და კებნის მრეწველობა.

## ლიტერატურა
## რესურსები ინტერნეტში
*

## სქოლიო
კატეგორია:იაპონიის ქალაქები
კავთურა

**კავთურა** — მდინარე აღმოსავლეთ საქართველოში, შიდა ქართლის მხარის კასპის მუნიციპალიტეტში. სათავე აქვს თრიალეთის ქედის ჩრდილოეთ კალთაზე 1910 მ სიმაღლეზე, ერთვის მდინარე მტკვარს მარჯვნიდან სოფელ ქვემო ხანდაკთან. სიგრძე 26 კმ, აუზის ფართობი 129 კმ². საზრდოობს წვიმის, თოვლისა და მიწისქვეშა წყლით. წყალდიდობა იცის გაზაფხულზე. მდგრადი წყალმცირობა — ზამთარში. საშუალო მრავალწლიური ხარჯი შესართავთან 0,96 მ³/წმ. იყენებენ სარწყავად (935 ჰა) და წისქვილებისათვის.

## ლიტერატურა 
კატეგორია:შიდა ქართლის მხარის მდინარეები
კატეგორია:მტკვრის შენაკადები
კავკაზსკი ვესტნიკი

**„კავკაზსკი ვესტნიკ“** () — ყოველკვირეული სამეცნიერო-ლიტერატურილი ჟურნალი; გამოდიოდა 1900–1905 წლებში თბილისში რუსულ ენაზე. „კავკაზსკი ვესტნიკის“ განყოფილებები იყო: კავკასიის ქრონიკა; ქართული ცხოვრება, ლიტერატურა, პრესა; სომხური ცხოვრება, ლიტერატურა, პრესა; აზერბაიჯანული ცხოვრება, ლიტერატურა; აღმოსავლეთის მიმოხილვა; ბიბლიოგრაფია.

## ლიტერატურა 
კატეგორია:საქართველოს ჟურნალები
კატეგორია:რუსულენოვანი ჟურნალები
კავკაზსკი კრაი

**„კავკაზსკი კრაი“** () — ყოველთვიური საზოგადოებრივ-ლიტერატურული კარიკატურებიანი ჟურნალი. გამოდიოდა 1905 წელს თბილისში რუსულ ენაზე. გამოვიდა 12 ნომერი. გამომცემელი — ბ. ესაძე. რედაქტორი — გ. ესაძე. დაიხურა ადგილობრივი ხელისუფლების განკარგულებით.

## ლიტერატურა 
კატეგორია:საქართველოს ჟურნალები
კატეგორია:რუსულენოვანი ჟურნალები
კავკასიური კურიერი

**„კავკასიური კურიერი“**, (რუს. „Кавказский курьер“) — ყოველთვიური საზოგადოებრივ-პოლიტიკური და ლიტერატურული გაზეთი; გამოდიოდა 1881 წელს თბილისში რუსულ ენაზე. გამოვიდა 159 ნომერი. რედაქტორი-გამომცემელი — ხიტარიანი. რედაქტორი — ა. კალანტაროვი. გაზეთი დაიხურა ადგილობრივი ხელისუფლების განკარგულებით. განახლდა 1906 წელს.

## ლიტერატურა
კატეგორია:საქართველოს გაზეთები
კატეგორია:რუსულენოვანი გაზეთები
კავკაზსკი რაბოჩი

**„კავკაზსკი რაბოჩი“** («Кавказский рабочий») — ყოველდღიური ბოლშევიკური გაზეთი, რსდმპ(ბ) სამხარეო და თბილისის კომიტეტის ორგანო; გამოდიოდა თბილისში 1917 წლის 11 (24) მარტიდან 1918 წლის 8 თებერვლამდე. „კავკაზსკი რაბოჩი“ პროპაგანდის უწევდა ვლადიმერ ლენინის იდეებს, იღვწოდა სრულიად რუსეთის VII (აპრილის) კონფერენციისა და რსდმპ (ბ) VI ყრილობის გადაწყვეტილებათა განხორციელებისათვის; იბრძოდა ამიერკავკასიაში საბჭოთა ხელისუფლების დამყარებისათვის. რედაქციის მუშაობაში აქტიურად მონაწილეობდნენ პ. ჯაფარიძე, მ. ცხაკაია, ს. შაუმიანი, ს. ქავთარაძე და სხვები. ტირაჟი 6 ათასი ცალი. 1918 წლის თებერვალს ამიერკავკასიის კონტრრევოლუციურმა მთავრობამ გაზეთის სტამბა დაარბია და „კავკაზსკი რაბოჩის“ გამოცემა შეწყდა.

## ლიტერატურა
## რესურსები ინტერნეტში
*„კავკაზსკი რაბოჩი“  

კატეგორია:საქართველოს გაზეთები
კატეგორია:რუსულენოვანი გაზეთები
კავკაზსკი რაბოჩი ლისტოკი

„**კავკაზსკი რაბოჩი ლისტოკ**“ (რუს. „Кавказский рабочий листок“) — ყოველდღიური ბოლშევიკური გაზეთი; რსდმპ  კავკასიის კავშირის კომიტეტის ორგანო; გამოდიოდა თბილისში 1905 წლის 20 ნოემბრიდან (3 დეკემბერი) 14 (27) დეკემბრის ჩათვლით რუსულ ენაზე. გაზეთს ხელმძღვანელობდა ი. სტალინი და ს. შაუმიანი. გაზეთმა გადმობეჭდა ვ. ი. ლენინის მთელი რიგი სტატიები. აშუქებდა მარქსისტულ-ლენინური თეორიის საკითხებს, რევოლუციური ბრძოლის და პარტიული მშენებლობის  პრაქტიკულ ამოცანებს, დიდი როლი ითამაშა ბოლშევიკური ორგანიზაციების განმტკიცების საქმეში. გაზეთს დევნიდნენ და № 15-იდან მისი გამოცემა აკრძალეს კიდეც. ბოლო ორი ნომერი (№№ 16, 17) გამოიცა „ელისავეტპოლსკი ვესტნიკის“ სახელწოდებით. ტირაჟი 15-17 ათასი ცალი.

## ლიტერატურა
## რესურსები ინტერნეტში
* კავკაზსკი რაბოჩი ლისტოკ 

კატეგორია:საქართველოს გაზეთები
კატეგორია:რუსულენოვანი გაზეთები
კავკაზსკოე კნიჟნოე ობოზრენიე

„**კავკაზსკოე კნიჟნოე ობოზრენიე**“ (რუს. „Кавказское книжное обозрение“) — ყოველთვიური ილუსტრირებული ბიბლიოგრაფიული ჟურნალი; გამოდიოდა თბილისში 1900 წელს რუსულ ენაზე. რედაქტორი-გამომცემელი — კ. ბეგიჩევი. ნახევარი წლის შემდეგ ადგილობრივი მთავრობის განკარგულებით „კავკაზსკოე კნიჟნოე ობოზრენიე“ აიკრძალა.

## ლიტერატურა
კატეგორია:საქართველოს ჟურნალები
კატეგორია:რუსულენოვანი ჟურნალები
კავკაზსკოე ობოზრენიე

„**კავკაზსკოე ობოზრენიე**“ () — ყოველდღიური ლიტერატურულ-პოლიტიკური გაზეთი. გამოდიოდა თბილისში 1886–1888 წლებში რუსულ ენაზე. რედაქტორი-გამომცემელი — ნ. ფრენკელი.

## ლიტერატურა
კატეგორია:რუსეთის იმპერიის გაზეთები
კატეგორია:რუსულენოვანი გაზეთები
კატეგორია:1886 წელს დაარსებულები
.su

**.su** — ზედა დონის ეროვნული დომენი (ccTLD) საბჭოთა კავშირისთვის, რომელიც 1990 წლის 19 სექტემბერს დაწესდა. საბჭოთა კავშირმა არსებობა შეწყვიტა 1991 წელს. ამის მიუხედავად, რომ ეს ქვეყანა დღეს უკვე აღარ არსებობს, დომენი ახლაც გამოიყენება და ადმინისტრირებას მას რუსეთის საჯარო ქსელების განვითარების ინსტიტუტი უწევს.

## რესურსები ინტერნეტში 
yu
კატეგორია:საბჭოთა კავშირი
კატეგორია:კომუნიკაციები რუსეთში
კავკაზსკაია სტარინა

**„კავკაზსკაია სტარინა“** () — ყოველთვიური ისტორიული, არქეოლოგიური, ეთნოგრაფიული ჟურნალი რუსულ ენაზე. გამოდიოდა თბილისში 1872 წლის ნოემბრიდან 1873 წლის ივნისის ჩათვლით. რედაქტორი-გამომცემელი — ალექსანდრე ერიცოვი. 

ჟურნალში იბეჭდებოდა ისტორიული დოკუმენტები, კავკასიის ხალხთა მემატიანეების თხზულებათა თარგმანები, წერილები არქეოლოგიისა და ისტორიის საკითხებზე, ძეგლთა აღწერა და ბიბლიოგრაფია. თანამშრომლობდნენ რაფიელ ერისთავი, პლატონ იოსელიანი, დიმიტრი ბაქრაძე და სხვა.

## ნომრები
სულ გამოვიდა 8 ნომერი:

*Кавказская старина, №1, ноябрь 1872
*Кавказская старина, №2, декабрь 1872
*Кавказская старина, №3, январь 1873
*Кавказская старина, №4-5, февраль и март 1873
*Кавказская старина, №6, апрель 1873
*Кавказская старина, №7-8, май и июнь 1873

## ლიტერატურა 
კატეგორია:საქართველოს ჟურნალები
კატეგორია:რუსულენოვანი ჟურნალები
.gb

**.gb** — დაჯავშნული ზედა დონის ეროვნული დომენი (ccTLD) გაერთიანებული სამეფოსთვის. შემოღებულია ქვეყნის მეორე ზედა დონის დომენის (.uk) პარალელურად, თუმცა იგი ფართოდ არასოდეს გამოყენებულა. ამ დომენით რეგისტრაცია დღესდღეობით შეუძლებელია.

## იხილეთ აგრეთვე 
* .uk

## რესურსები ინტერნეტში 
gb
კატეგორია:კომუნიკაციები გაერთიანებულ სამეფოში
მუხნარი (მრავალმნიშვნელოვანი)

**მუხნარი** შეიძლება აღნიშნავდეს:
* მუხნარი - მუხის ზაფხულმწვანე ფართოფოთლოვანი ტყე
* მუხნარი - სოფელი გაგრის მუნიციპალიტეტში
ხმელთაშუაზღვისპირული რასა

**ხმელთაშუაზღვისპირული რასა** — ანთროპოლოგიური ტიპების გარკვეული ჯგუფი, რომლებიც შეადგენენ ინდოხმელთაშუაზღვისპირულ ანუ სამხრეთევროპულ რასას. გავრცელებულია პირენეს ნახევარკუნძულის, სამხრეთ საფრანგეთის, აპენინის ნახევარკუნძულის, ნაწილობრივ საბერძნეთის, ჩრდილოეთ აფრიკის, სიცილიის, სარდინიის, კორსიკისა და ბალეარის კუნძულების მოსახლეობაში. მისთვის დამახასიათებელია დოლიქოკეფალია, ვიწრო და მაღალი სახე, ვიწრო და სწორი ცხვირი, მუქი ფერის თმა და თვალები, ხორბლისფერი კანი და სხვა. ქართველი ანთროპოლოგები ხმელთაშუაზღვისპირულ რასას მიაკუთვნებენ პონტოური ტიპის წარმომადგენლებსაც: ადიღელებს, ჩერქეზებს და ნაწილობრივ ყაბარდოელებს.

## ლიტერატურა
* *აბდუშელიშვილი მ.,* ქსე, ტ. 11, გვ.490-491, თბ., 1987

კატეგორია:ანთროპოლოგია
კავკასიის არქეოგრაფიული კომისია

**კავკასიის არქეოგრაფიული კომისია** () — რუსეთის იმპერიის სამეცნიერო ორგანიზაცია 1864-1917 წლებში. 

## ისტორია
დაარსდა თბილისში კავკასიის მეფისნაცვლის მთავარი სამმართველოს უფროსის ბარონ ალექსანდრე ნიკოლაის ინიციატივით 1864 წლის აპრილში. კავკასიის არქეოგრაფიული კომისიის დანიშნულება იყო შეეკრიბა, შეესწავლა და გამოსაცემად მოემზადებინა კავკასიის უმაღლესი მმართველობის არქივის მასალა, რომელსაც უნდა წარმოედგინა კავკასიაში რუსეთის ნახევარ საუკუნეზე მეტი ხნის მფლობელობის ისტორია. არქივს თავდაპირველად ერქვა მთავარმართებლის კანცელარიის არქივი, 1845 წლიდან — კავკასიის მეფისნაცვლის კანცელარიის არქივი, ხოლო 1859 წლიდან — მეფისნაცვლის მთავარი სამმართველოს არქივი. კავკასიის არქეოგრაფიული კომისიის განკარგულებაში იყო არქივმცოდნეების მთელი შტატი, რომელიც თავს უყრიდა და სწავლობდა ისტორიულ მნიშვნელობის საქმეებს. საარქივო მასალის მოწესრიგება, ჯერ კიდევ 1843 წელს დაევალა საქართველოს მთავარმართებლის გენერალ ალექსანდრ ნეიდგარდტის განკარგულებით შედეგენილ კომისიას. კავკასიის არქეოგრაფიულმა კომისიამ 20 წლის შემდეგ უკვე მოწესრიგებული არქივი ჩაიბარა და გამოსაცემად ძირითადად მეფის რუსეთის მფლობელობის დადებითი მხარეების ამსახველი მასალა შეარჩია. ამგვარი მუშაობის შედეგად ბევრი საყურადღებო დოკუმენტი ვერ მოხვდა კავკასიის არქეოგრაფიული კომისიის მიერ გამოსაცემად შერჩეულ აქტებში, მაგრამ ის, რაც გამოიცა, დიდმნიშვნელოვანია კავკასიის ისტორიისათვის. კავკასიის არქეოგრაფიული კომისიამ გამოსცა 12 ტომი. კომისიის მუშაობაში განსაკუთრებული ღვაწლი მიუძღვით  კომისიის პირველ თავმჯდომარეს ადოლფ  ბერჟეს და პირველ მუდმივ წევს ნ. ბერძნიშვილს (ბერძენოვი).

## იხილეთ აგრეთვე
* კავკასიის არქეოგრაფიული კომისიის აქტები

## ლიტერატურა
*Акты, собранные Кавказской археографической комиссией, т. I, Тифлис, 1866, ст. III-X
**Полиевктов М., А.,* Кавказская археографическая комиссия и её наследие в Центтральном архиве ССР Грузии, «საისტორიო მოამბე», 1925, ტ. 2;

კატეგორია:რუსეთის იმპერიის სამეცნიერო ორგანიზაციები
რუსეთის საიმპერატორო გეოგრაფიული საზოგადოების კავკასიის განყოფილება

**რუსეთის საიმპერატორო გეოგრაფიული საზოგადოების კავკასიის განყოფილება** () — ერთ-ერთი უძველესი გეოგრაფიული სამეცნიერო ორგანიზაცია. დაარსდა 1850 წლის 27 ივლისს, პირველი საზეიმო დამაარსებელი სხდომა შედგა 1851 წლის 10 მარტს თბილისში. იარსება 1917 წლამდე. განყოფილების დანიშნულება იყო კავკასიის მხარის სისტემატური გეოგრაფიული, გეოლოგიური, ეთნოგრაფიული კვლევა, მისი ფლორისა და ფაუნის შესწავლა, რითაც საფუძველი ჩაეყარა კავკასიაში საბუნებისმეტყველო მეცნიერებას. განყოფილებას ხელმძღვანელობდა განმკარგულებელი კომიტეტი. განყოფილება სცემდა „ზაპისკი კავკაზსკოგო ოტდელა იმპერატორსკოგო რუსსკოგო გეოგრაფიჩესკოგო ობშჩესტვას“ და „იზვესტია კავკაზსკოგო ოტდელა იმპერატორსკოგო რუსსკოგო გეოგრაფიჩესკოგო ობშჩესტვას“. განყოფილების საქმიანობაში აქტიურად მონაწილეობდნენ ქართველი მკვლევრები: პლატონ იოსელიანი, დიმიტრი ბაქრაძე, ვ. სარაჯიშვილი, რაფიელ ერისთავი, მოსე  ჯანაშვილი, გრიგოლ წულუკიძე, მ. გარსევანიშვილი,  გიორგი  ყაზბეგი, ალექსანდრე ხახანაშვილი და სხვა. განყოფილების ბაზაზე შეიქმნა გეოგრაფიული საზოგადოება გეოგრაფიული საზოგადოება საქართველოსი.

## ლიტერატურა
კატეგორია:გეოგრაფიული საზოგადოებები
მე, ბებია, ილიკო და ილარიონი (ფილმი)

**მე, ბებია, ილიკო და ილარიონი** — რეჟისორ  თენგიზ აბულაძის 1962 წლის ფილმი. გადაღებულია ნოდარ დუმბაძის ამავე სახელწოდების მოთხრობის მიხედვით.

## სიუჟეტი 
ობოლი სოფლელი ბიჭი ზურიკელა ოლღა ბებიის და მეზობლების, ილიკოსა და ილარიონის გარემოცვაში იზრდება. ილიკო და ილარიონი იუმორით სავსე ადამიანები არიან, ერთმანეთთან საოცრად თბილი ურთიერთობა აქვთ და ამავე დროს სულ კამათობენ. ზურიკელას უყვარდება თანაკლასელი გოგონა მერი, წერს პირველ ლექსს, აბარებს მისაღებ გამოცდებს. იგი უმაღლესის დამთავრების შემდეგ კვლავ სოფელს უბრუნდება და მზადაა, სიკეთის მარცვალი ჩააგდოს ცხოვრების საკუთარ ხნულში.

## როლებში 
* სერგო ორჯონიკიძე (ზურიკელა)
* სესილია თაყაიშვილი (ოლღა ბებია)
* ალექსანდრე (სანდრო) ჟორჟოლიანი (ილიკო)
* გრიგოლ ტყაბლაძე (ილარიონი)
* მანანა აბაზაძე (მერი)
* კირა ანდრონიკაშვილი, უმცრ (ცირა)
* თენგიზ დაუშვილი (კუკური)
* სოსო გოგიჩაიშვილი (აგიტატორი)
* შალვა ხერხეულიძე (ამბაკო)
* ალექსანდრე გომელაური (ანტიფო)
* ვახტანგ სულაქველიძე (ქიმიის მასწავლებელი)
* მიხო ბორაშვილი (რომული)

## გადაღება
### კასტინგი
მთავარი როლის შემსრულებლად განიხილებოდა მსახიობ გოგი ქავთარაძის კანდიდატურა. საბოლოოდ შეარჩიეს სერგო ორჯონიკიძე, რომელსაც მანამდე სამსახიობო თამაშის გამოცდილება არ ჰქონდა. ფილმმა მას პოპულარობა და წარმატება მოუტანა. ფილმის გამოსვლიდან 6 წლის შემდეგ ის მერის როლის შემსრულებელ მანანა აბაზაძეზე დაქორწინდა. ილარიონის როლზე განიხილებოდა აკაკი კვანტალიანი, ხოლო ილიკოს როლზე ვახტანგ ნინუა და გიზო სიხარულიძე. საბოლოოდ ილარიონის შემსრულებლად შეირჩა გრიგოლ ტყაბლაძე, ხოლო ილიკოსი სანდრო ჟორჟოლიანი. ამ უკანასკნელს ილიკოს როლი უკვე შესრულებული ჰქონდა გიგა ლორთქიფანიძის მიერ დადგმულ ამავე სახელწოდების სპექტაკლში. შერჩევის გარეშე იყო დამტკიცებული ოლღას როლზე სესილია თაყაიშვილის კანდიდატურა. 

### ადგილმდებარეობა
ფილმი გადაღებულია ლეჩხუმის სოფელ ლაილაშში. გადასაღები ადგილი რეჟისრომა თენგიზ აბულაძემ შეარჩია. გადამღები ჯგუფი ფილმის გამოსვლის შემდეგ საზოგადოებამ გააკრიტიკა ფილმის შინაარსისთვის შეუსაბამო ადგილის შერჩევისთვის. სცენების ნაწილი გადაღებულია თბილისში, კინოსტუდიის პავილიონში, ზამთრის სცენები ბაკურიანსა და ლენინგრადში.

## რესურსები ინტერნეტში 
* 

## სქოლიო 
კატეგორია:სსრკ-ის ფილმები
კატეგორია:1962 წლის ქართული ფილმები
კატეგორია:ქართულენოვანი ფილმები
კატეგორია:ქართული შავ-თეთრი ფილმები
კატეგორია:თენგიზ აბულაძის ფილმები
კატეგორია:ნოდარ დუმბაძის ნაწარმოებებზე დაფუძნებული ფილმები
კატეგორია:ფილმები ანბანის მიხედვით
კატეგორია:ქართულ რომანებზე დაფუძნებული ფილმები
კავკასიის ისტორიულ-არქეოლოგიური ინსტიტუტი

**კავკასიის ისტორიულ-არქეოლოგიური ინსტიტუტი** — დაარსდა თბილისში 1917 წლის 1 ივლისს. ეს იყო პირველი ინსტიტუტი რუსეთის მეცნიერებათა აკადემიის სისტემაში. დაარსების ინიციატორი და ოფიციალური ხელმძღვანელი იყო აკადემიკოსი ნიკო მარი. ინსტიტუტის ძირითად მიზანს შეადგენდა კავკასიის მოსახლეობისა და მისი მონათესავე ხალხთა ენებისა და ისტორიის შესწავლა, კავკასიისმცოდნეობასთან დაკავშირებული სამეცნიერო დისციპლინების განვითარება, ყოფილ კავკასიის სამეფისნაცვლოს ფარგლებში არსებული მატერიალური და სულიერი კულტურის ძეგლების რეგისტრაცია-დაცვა.

1931 წელს ინსტიტუტს დაემატა საბუნებისმეტყველო მეცნიერების განყოფილება და ეწოდა სსრკ მეცნიერებათა აკადემიის კავკასიისმცოდნეობის ინსტიტუტი, რომლის ბაზაზეც 1932 წელს შეიქმნა სსრკ მეცნიერებათა აკადემიის ამიერკავკასიის ფილიალი. 1933 წელს ამიერკავკასიის ფილიალის ბაზაზე ჩამოყალიბდა სსრკ მეცნიერებათა აკადემიის ამიერკავკასიის ფილიალის საქართველოს განყოფილება. 1935 წელს მოხდა სსრკ მეცნიერებათა აკადემიის ფილიალის რეორგანიზაცია: ჩამოყალიბდა 3 დამოუკიდებელი ფილიალი —აზერბაიჯანის, საქართველოს და სომხეთის. 1941 წლის თებერვალში საქართველოს ფილიალის ბაზაზე ჩამოყალიბდა საქართველოს სსრ მეცნიერებათა აკადემია — ამჟამად საქართველოს მეცნიერებათა აკადემია.

1936 წელს კავკასიისმცოდნეობის ინსტიტუტს ეწოდა აკადემიკოს ნიკო მარის სახელობის ამიერკავკასიის ხალხთა ისტორიის, მატერიალური კულტურის, ენისა და ლიტერატურის ინსტიტუტი, 1936 წლის ივლისიდან კი აკადემიკოს ნ. მარის სახელობის ენის, ისტორიისა და მატერიალური კულტურის ინსტიტუტი („ენიმკი“).

ინსტიტუტი აწყობდა სამეცნიერო ექსპედიციებს, ლექცია-მოხსენებებს. მჭიდრო კონტაქტი ჯქონდა ამიერკავკასიის და ჩრდილოეთ კავკასიის სამეცნიერო წრეებთან. ჰქონდა აგრეთვე პერიოდული ორგანო — „კავკასიის ისტორიულ-არქეოლოლოგიური ინსტიტუტის მოამბე“.

ენიმკი 1941 წელს გაიყო ორ ინსტიტუტად: „ისტორიის ინსტიტუტი“ და „აკად. ნ. მარის ენის ინსტიტუტად“.

## ლიტერატურა
* *ჯანაშია ს.,* მოკლე ანგარიში ენის, ისტორიისა და მატერიალური კულტურის ინსტიტუტის და მისი სამეცნიერო საბჭოს მუშაობისა 1936-1944 წწ., «ენიმკის მოამბე», 1944, ტ. 14;
**Джорбенадзе С. М.,* Учреждениз АН СССР и Тбилисский университет. (Документы и факты), Тб., 1974;

კატეგორია:რუსეთის იმპერიის სამეცნიერო ორგანიზაციები
კატეგორია:საქართველოს სამეცნიერო ორგანიზაციები
კატეგორია:საქართველოს სსრ-ის სამეცნიერო ორგანიზაციები
კაენის ციხე

**კაენის ციხე** — ციხესიმაგრე შუა საუკუნეების საქართველოს სამხრეთ-აღმოსავლეთ მხარეში, მდინარე აღსტევის (აღსთაფა) ზემოწელზე. ძველ ქართულ პროვინცია გარდაბანში (ახლანდელი აზერბაიჯანი). სომხეთის წყაროს მიხედვით, აშენებულია X საუკუნის II ნახევარში, ნამდვილად კი უფრო ძველია. X საუკუნის დასაწყისში გარდაბანი დროებით გამოვიდა ქართული სახელმწიფოს გავლენის სფეროდან. XI საუკუნეში სომეხმა ფეოდალმა  გრიგორ მაგისტროსმა კაენის ციხე ბიჯნისისა და კაიწონის ციხეებთან ერთად ბიზანტიას გადასცა. საქართველოდან თურქ-სელჩუკების განდევნის შემდეგ კაენის ციხეს უკვე საქართველოს სამეფო ხელისუფლება აკონტროლებდა. XIII საუკუნის 30-იან წლებში, საქართველოში მონღოლთა ლაშქრობის დროს, კაენის ციხეში ჩაიკეტა ავაგ ამირსპასალარი. მალე მან ციხე მონღოლებს ჩააბარა. ამის შემდეგ კაენის ციხე კარგავს ძველ მნიშვნელობას.

## ლიტერატურა
კატეგორია:აზერბაიჯანის ციხესიმაგრეები
კატეგორია:ქართული არქიტექტურული  ძეგლები საზღვარგარეთ
ბეკი (მუსიკოსი)

**ბეკ ჰანსენი** (დაბადების სახელი **ბეკ დავიდ კემპბელი**, 8 ივლისი, 1970) — ამერიკელი მუსიკოსი, მომღერალი-სიმღერების ავტორი და მულტი-ინსტრუმენტალისტი, ცნობილი თავისი სასცენო სახელით „ბეკი“ (Beck).

თავისი მუსიკალური სტილების პოპ კოლაჟით, არაპირდაპირი, ირონიული ტექსტებით, და სემპლებით, დრამ მანქანებით, ცოცხალი ინსტრუმენტების ჟღერადობით და ხმის ეფექტებით შედგენილი პოსტ-მოდერნისტული არანჟირებებით, ბეკს თბილად იღებდნენ კრიტიკოსებიც და პუბლიკაც მთელი მისი მუსიკალური კარიერის განმავლობაში, და იგი 1990-იანი წლების ალტერნატიული როკის ყველაზე იდისინკრატულ არტისტებს შორის ირიცხებოდა.

## დისკოგრაფია
;სტუდიური ალბომები
* *Golden Feelings* (1993)
* *A Western Harvest Field By Moonlight* (1994)
* *One Foot in the Grave* (1994)
* *Stereopathetic Soulmanure* (1994)
* *Mellow Gold* (1995)
* *Odelay* (1996)
* *Mutations* (1998)
* *Midnite Vultures* (1999)
* *Sea Change* (2002)
* *Guero* (2005)
* *The Information* (2006)
* *Modern Guilt* (2008)
* *Morning Phase* (2014)
* *Colors* (2017)
* *Hyperspace* (2019)

## რესურსები ინტერნეტში
* 
* 
* Whiskeyclone.net 
* Stewoo.net 

## სქოლიო 
კატეგორია:დაბადებული 1970
კატეგორია:ამერიკელი ალტერნატიული მუსიკოსები
კატეგორია:ამერიკელი როკ-მომღერლები
კატეგორია:გრემის ჯილდოს მფლობელები
კატეგორია:ნორვეგიელი ამერიკელები
კატეგორია:ცოცხალი ადამიანები
კავკასიის მინერალური წყლები

thumb|რაიონის გერბი
**კავკასიის მინერალური წყლები** — სხვადასხვაგვარი და უხვი მინერალური წყაროებით მდიდარი ბალნეოლოგიური კურორტების რაიონი სტავროპოლის მაღლობისა და კავკასიონის ჩრდილოეთ კალთების შესაყარზე, რუსეთის ფედერაციის სტავროპოლის მხარე. მნიშვნელოვანი კურორტებია: პიატიგორსკი, კისლოვოდსკი, ესენტუკი, ჟელეზნოვოდსკი.

პირველ ცნობებს კავკასიის მინერალური წყლების შესახებ გვაწვდის ექიმი გ. შობერი (1717), რომელიც პეტრე I-ს გაუგზავნია ჩრდილოეთ კავკასიაში მინერალური წყაროების შესასწავლად. კურორტები მოეწყო 1803 წელს; 1972 წელს ექსპლუატაციაში იყო 90 წყარო (სულ ცნობილია 130 წყარო). კავკასიის მინერალური წყლების სამეცნიერო ცენტრია პიატიგორსკის ბალნეოლოგიური ინსტიტუტი (შეიქმნა 1920 წელს). 

## ლიტერატურა
კატეგორია:რუსეთის კურორტები
კატეგორია:სტავროპოლის მხარე
კატეგორია:კავკასიის კურორტები
ალიანც არენა

**ალიანც არენა** () — სტადიონი მიუნხენში, სადაც საშინაო მატჩებს მართავენ მიუნხენის ბაიერნი და მიუნხენ 1860. 

სტადიონის მშენებლობა მიმდინარეობდა 2002-05 წლებში არქიტექტორული ფირმა „ჰერცოგი და დე მერონის“ პროექტის მიხედვით და დაჯდა 340 მილიონი ევრო. არენაზე ეტევა 69 901 (66 000 დასაჯდომი) მაყურებელი. 

სტადიონი ფუტურისტული ნაგებობაა, გარედან მორთული რომბი ნეონის ნათურებით. როდესაც საფეხბურთო შეხვედრას „ბაიერნი“ მასპინძლობს, რომბები წითელ ფერში ინთება, „მიუნხენ 1860-ის“ მატჩების დროს ლურჯ ფერად. რომბები თეთრ ფერად ინთება, როდესაც გერმანიის ნაკრები თამაშობს.

აქ გაიმართა 2006 წლის მსოფლიო საფეხბურთო ჩემპიონატის შეხვედრები, მათ შორის ჩემპიონატის გახსნის შეხვედრა. 2012 წელს ალიანც არენაზე გაიმართა ჩემპიონთა ლიგის 2011-2012 სეზონის ფინალური მატჩი, სადაც ერთმანეთს „მიუნხენის ბაიერნი“ და „ლონდონის ჩელსი“ შეხვდნენ. შეხვედრა „ჩელსის“ გამარჯვებით დამთავრდა.

## გალერეა 

სურათი:München - Allianz-Arena (Luftbild).jpg|
სურათი:Allianz Arena Pahu.jpg|
სურათი:Allianz Arena during a match between Bayern Munich and 1860 Munich.jpg|
სურათი:Allianz Arena Playing field panorama.jpg|

## რესურსები ინტერნეტში 
* 
* ოფიციალური საიტი

კატეგორია:მიუნხენი
კატეგორია:გერმანიის საფეხბურთო სტადიონები
კატეგორია:პოსტმოდერნისტული არქიტექტურა
კავკასიის მხარეთა უწყებანი

„**კავკასიის მხარეთა უწყებანი**“ — ქართული ყოველკვირეული გაზეთი, მთავრობის ოფიციალური გამოცემა. გამოდიოდა თბილისში 1845 წლის იანვრიდან 1846 წლის ივლისამდე. წარმოადგენდა „ზაკავკაზსკი ვესტნიკის“ დუბლირებას. გაზეთი იბეჭდებოდა მცირე ზომის ქაღალდზე, 2 სვეტად, 8 გვერდზე. აქვეყნებდა ოფიციალურ ცნობებს და სხვა მასალებს. „კავკასიის მხარეთა უწყებანი“ ერთ-ერთი ქართული გაზეთია, რომელმაც შემოგვინახა საყურადღებო მასალა XIX საუკუნის 40-იანი წლების საქართველოს ეკონომიკური და სოციალური ურთიერთობის შესახებ. რედაქტორი — პლატონ იოსელიანი. მთარგმნელები — ზ. ფალავანდიშვილი, ვ. გურამიშვილი. ტირაჟი 50 ცალი. ჩვენამდე მოაღწია გაზეთის მხოლოდ ორმა ნომერმა (№ 1, № 11)

## ლიტერატურა
კატეგორია:საქართველოს გაზეთები
კატეგორია:ქართულენოვანი გაზეთები
ბადმინტონი (მრავალმნიშვნელოვანი)

**ბადმინტონი** შეიძლება აღნიშნავდეს:

* ბადმინტონი — სპორტის სახეობა.
* ბადმინტონი — დაბა ინგლისში.